Tellerov amandman
<s>Tellerov amandman je bio amandman zajedničkoj rezoluciji američkog Kongresa koji je na snagu stupio 20. travnja 1898. godine, a nastao je kao odgovor ratnoj poruci predsjednika Williama McKinleyja.</s><s>Idejni začetnik amandmana bio je republikanski senator Henry M. Teller, a amandman je izglasan u Senatu 19. travnja 1898. godine s 42 glasa za i 35 protiv, dok ga je Predstavnički dom potvrdio istog dana s 311 glasova za i 6 protiv.</s><s>McKinley je sljedećeg dana potpisao amandman i on je tako stupio na snagu.</s>

<s>Tellerov amandman se nadovezivao na američku obvezu priznanja kubanske nezavisnosti nakon odlaska španjolskih trupa, a nametnuo je uvjet američkoj vojnoj okupaciji otoka.</s><s>Naime, Tellerov amandman je branio Sjedinjenim Državama da anektiraju otok ili trajno zadrže svoju vojsku tamo, navodeći kako će Sjedinjene Države pomoći Kubi ostvariti nezavisnost, nakon čega će se u potpunosti povući s otoka i priznati Kubu kao suverenu državu.</s><s>Međutim, iako je američka vojna uprava doista dokinuta 1902. godine bez američkog pokušaja aneksije, Sjedinjene Države su u međuvremenu Kubi nametnule sporni Plattov amandman, koji je omogućavao američki utjecaj na Kubi te potencijalnu vojnu intervenciju u slučaju potrebe zaštite životnog standarda, što je bilo direktno u suprotnosti sa Tellerovim amandmanom, koji je na taj način faktično stavljen izvan snage.</s>

<s>1898
Špansko-američki rat
Kubanska politička historija
Američka pravna historija
Historija SAD (1865–1918)
Američko-kubanski odnosi</s>

